rejauldu/bengali-wikipedia huggingface dataset:
ওলগা কোসাকিওইজ (১৯১৫ - ১৯৮৩) ছিলেন ফরাসী দার্শনিক সিমোন দ্য বোভোয়ার এর ছাত্রী যিনি ১৯৩৫ সালে ১৯ বছর বয়সে সিমোন ও তার সঙ্গী জঁ-পল সার্ত্র্‌ এর বাসায় যেয়ে ওঠেন এবং বসবাস করা শুরু করেন। তিনি এবং তার বোন ওয়ান্ডা কোসাকিওইজ এই দুইজনের চরিত্রের সংমিশ্রণ তৈরী করে সিমোন তার প্রথম উপন্যাস ল' এঁভিতে (শী কেইম টু স্টেই, ১৯৪৩) বানান, উপন্যাসটি সিমোন ওলগাকেই উৎসর্গ করে লেখেন। ইউক্রেনে জন্ম নেওয়া ওলগা পরে বলেছিলেন যে সার্ত্র এবং সিমোনের সঙ্গে বসবাস করতে গিয়ে তাদের অনেক সমস্যা হয়েছিল।Rogers, Nigel * Mel Thompson, Philosophers Behaving Badly (2004), London, UK, Peter Owen Publishers.   তথ্যসূত্র   বিষয়শ্রেণী:১৯১৫-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:২০শ শতাব্দীর ফরাসি অভিনেত্রী
নতুন ক্যালিডোনিয়া জাতীয় ফুটবল দল () হচ্ছে আন্তর্জাতিক ফুটবলে নতুন ক্যালিডোনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম নতুন ক্যালিডোনিয়ার ফুটবলের সর্বোচ্চ নিয়ন্ত্রক সংস্থা নতুন ক্যালিডোনিয়া ফুটবল ফেডারেশন দ্বারা নিয়ন্ত্রিত হয়। এই দলটি ২০০৪ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৫১ সালের ১৯শে সেপ্টেম্বর তারিখে, নতুন ক্যালিডোনিয়া প্রথমবারের মতো আন্তর্জাতিক খেলায় অংশগ্রহণ করেছে; নতুন ক্যালিডোনিয়ার নুমেয়ায় অনুষ্ঠিত উক্ত ম্যাচে নতুন ক্যালিডোনিয়া নিউজিল্যান্ডকে ২–০ গোলের ব্যবধানে পরাজিত করেছে।  ১০,০০০ ধারণক্ষমতাবিশিষ্ট নুমা-দালি মাগেন্তা স্টেডিয়ামে লে কাগোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় নতুন ক্যালিডোনিয়ার রাজধানী নুমেয়ায় অবস্থিত। বর্তমানে এই দলের ম্যানেজারের দায়িত্ব পালন করছেন থিয়েরি সার্দো এবং অধিনায়কের দায়িত্ব পালন করছেন টিগা স্পোর্টসের মধ্যমাঠের খেলোয়াড় জোয়েল ওয়াকানুমুনে।  নতুন ক্যালিডোনিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে নতুন ক্যালিডোনিয়া এপর্যন্ত ৬ বার অংশগ্রহণ করেছে, যার মধ্যে সেরা সাফল্য হচ্ছে ২০০৮ এবং ২০১২ ওএফসি নেশন্স কাপের ফাইনালে পৌঁছানো।  জোয়েল ওয়াকানুমুনে, বেরত্রঁদ কাই, পিয়ের ওয়ায়োকা, মিখেল হমায় এবং ইয়ামেল কাবুর মতো খেলোয়াড়গণ নতুন ক্যালিডোনিয়ার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৩ সালের আগস্ট মাসে প্রকাশিত র‌্যাঙ্কিংয়ে নতুন ক্যালিডোনিয়া তাদের ইতিহাসে সর্বোচ্চ অবস্থান (৯৩তম) অর্জন করে এবং ২০১৬ সালের এপ্রিল মাসে প্রকাশিত র‌্যাঙ্কিংয়ে তারা ১৯১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নতুন ক্যালিডোনিয়ার সর্বোচ্চ অবস্থান হচ্ছে ৫৬তম (যা তারা ১৯৭১ সালে অর্জন করেছিল) এবং সর্বনিম্ন অবস্থান হচ্ছে ১৭৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪   ১৯৯৮    ২০০২   ২০০৬  উত্তীর্ণ হয়নি  ৬  ২  ১  ১  ১৬  ২  ২০১০  ১২  ৭  ৩  ২  ২২  ১৩  ২০১৪  ৫  ৩  ০  ২  ১৯  ৭  ২০১৮  ৪  ১  ২  ১  ৯  ৩  ২০২২  অনির্ধারিত  অনির্ধারিত মোট   ০/২১   ২৭  ১৩  ৬  ৬  ৬৬  ২৫  তথ্যসূত্র  বহিঃসংযোগ     ফিফা-এ নতুন ক্যালিডোনিয়া জাতীয় ফুটবল দল    ওএফসি-এ নতুন ক্যালিডোনিয়া জাতীয় ফুটবল দল   বিষয়শ্রেণী:নতুন ক্যালিডোনিয়া জাতীয় ফুটবল দল বিষয়শ্রেণী:ওশেনিয়ার জাতীয় ফুটবল দল
১ নভেম্বর ২০১৪ তারিখে ইথিওপিয়ার ১৬ বছর বয়সী স্কুল ছাত্রী হান্না লালাঙ্গগো মারা যায়। হান্নাকে অপহরণ করা হয়েছিল এবং আদ্দিস আবাবাতে বেশ কয়েকদিন ধরে বন্দী রাখা হয়েছিল। তিনি তার পিতামাতার ছয় সন্তানের মধ্যে একজন ছিলেন। তিনি আয়ার টেনা এলাকার একটি বেসরকারি উচ্চ বিদ্যালয়ে পড়াশোনা করেছিলেন।    ঘটনা  জানা যায় ১ অক্টোবর স্থানীয় সময় বিকাল ৪টা নাগাদ হান্না স্কুল ছেড়ে বাড়ি যাওয়ার জন্য একটি শেয়ারকৃত ট্যাক্সিতে উঠে। ট্যাক্সিতে আগে থেকেই কয়েকজন যাত্রী ছিলেন।  ২০১৪ সালের ১১ অক্টোবর, হান্নাকে কেরানিওর কাছে শহরের শহরতলির একটি পরিত্যক্ত এলাকায় অচৈতন্য অবস্থায় পাওয়া যায় এবং তাকে হাসপাতালে নিয়ে যাওয়া হয়। পরবর্তী কয়েক দিন, পরিবার তাকে বিভিন্ন রেফারেল হাসপাতালে নিয়ে যায়, এবং ভর্তি হওয়ার জন্য অপেক্ষা করে। অন্যান্য আঘাতের মধ্যে, হান্না রেক্ট্টোভ্যাজাইনাল ফিস্টুলায় ভুগছিলেন এবং তাকে খুঁজে পাওয়ার ১৯ দিন পরে মারা যান। তিনি তার হাসপাতালের বিছানা থেকে পাঁচ সন্দেহভাজনের মধ্যে তিনজনকে শনাক্ত করেছেন বলে জানা গেছে।   গ্রেফতার ও বিচার  ২০১৪ সালের ১৯ নভেম্বর পুলিশ পাঁচ সন্দেহভাজনকে আদ্দিস আবাবার প্রথম হাজিরা আদালতে হাজির করে। সাংবাদিক এবং নারী অধিকার গোষ্ঠীগুলোর উপস্থিতিতে একটি শুনানির সময় সন্দেহভাজনদের মধ্যে একজন দোষ স্বীকার করে এবং পাঁচজনই এই অভিযোগ অস্বীকার করে এবং আদালতকে জানায় যে চাপের মুখে তাদের প্রাথমিক স্বীকারোক্তি পাওয়া গেছে। পুলিশ সন্দেহভাজনদের উপর নির্যাতনের কথা অস্বীকার করেছে এবং আরও তদন্ত করার জন্য ১৪ দিন সময় চেয়েছে। সেই মাসে লিডেটা ফেডারেল হাইকোর্টের তৃতীয় ফৌজদারি বেঞ্চে চূড়ান্ত বিচারের শুনানি হয়। প্রথম সন্দেহভাজন স্যামসন সিলেশি এবং বেজভি জি মারিয়ামকে প্যারোল ছাড়াই যাবজ্জীবন কারাদণ্ড দেওয়া হয়। পরবর্তী তিনজন, তৃতীয়, চতুর্থ ও ৫ম আসামি বেকালু জি মেদিহিন, আফ্রেম আয়েলে এবং টেমেসগেন সেগাইকে একইভাবে ১৭, ২০ এবং ১৮ বছরের কারাদণ্ড দেওয়া হয়েছে।   প্রতিক্রিয়া  এই হামলার সহিংসতা এবং তার আঘাতের পরিমাণ আদ্দিস আবাবাতে ক্ষোভের বন্যা সৃষ্টি করে যা সোশ্যাল মিডিয়ায় অভিব্যক্তি খুঁজে পায়। হ্যানার ঘটনা এবং মৃত্যু কীভাবে সাংস্কৃতিক মনোভাব এই সহিংসতাকে সহজতর করতে পারে তার উপর আলোকপাত করেছে। ফেসবুক থেকে ব্যাপক প্রতিক্রিয়া দেখা দেয়, এর পরে #JusticeForHanna নামে একটি টুইটার পাতায় বিক্ষোভ অব্যাহত থাকে।    তথ্যসূত্র   বিষয়শ্রেণী:নারীর প্রতি সহিংসতার ঘটনা বিষয়শ্রেণী:গণধর্ষণ বিষয়শ্রেণী:হত্যার শিকার ইথিওপীয় বিষয়শ্রেণী:ইথিওপিয়ায় নারীর প্রতি সহিংসতা বিষয়শ্রেণী:ইথিওপিয়ায় খুন হওয়া ব্যক্তি বিষয়শ্রেণী:ইথিওপিয়ায় ধর্ষণ
কারমেন এলিজাবেথ এজোগো (  : ২২ অক্টোবর ১৯৭৩) একজন নাইজেরীয়-ব্রিটিশ অভিনেত্রী ও সঙ্গীতশিল্পী। তিনি মেট্রো (১৯৯৭), লাভ'স লেবার'স লস্ট (২০০০), হোয়াট'স দ্য ওয়ারস্ট দ্যাট কুড হ্যাপেন? (২০০১), বয়কট (২০০১), অ্যাওয়ে উই গো (২০০৯), স্পার্কল (২০১২), অ্যালেক্স ক্রস (২০১২), দ্য পার্জ: অ্যানার্কি (২০১৪), সেলমা (২০১৪), ফ্যান্টাস্টিক বিস্টস অ্যান্ড হোয়ার টু ফাইন্ড দেম (২০১৬), ইট কামস অ্যাট নাইট (২০১৭), এলিয়েন: কভেন্যান্ট (২০১৭), এবং ফ্যান্টাস্টিক বিস্টস: দ্য ক্রাইমস অফ গ্রিন্ডেলওয়াল্ড (২০১৮) এর মতো চলচ্চিত্রে তার ভূমিকার জন্য সর্বাধিক পরিচিত।  এজোগো এনবিসি অপরাধ নাট্য ধারাবাহিক কিডন্যাপড (২০০৬-২০০৭), এবিসি থ্রিলার ধারাবাহিক জিরো আওয়ার (২০১৩), স্টারজ অ্যান্থোলজি নাট্য ধারাবাহিক দ্য গার্লফ্রেন্ড এক্সপেরিয়েন্স (২০১৭), এইচবিও অ্যান্থোলজি অপরাধ ধারাবাহিক ট্রু ডিটেকটিভ (২০১৯), নেটফ্লিক্স লিমিটেড ধারাবাহিক সেলফ মেড (২০২০) এবং শোটাইম ধারাবাহিক ইওর অনার (২০২১) তে ব্রায়ান ক্র্যানস্টনের বিপরীতে অভিনয় করেছেন।  তিনি বুটস রিলে শো, আই অ্যাম আ ভার্জো ফর অ্যামাজনে উপস্থিত হয়েছিলেন।   ব্যক্তিগত জীবন  ইজোগো কিছুদিনের জন্য ট্রিপ-হপ শিল্পী ট্রিকির সাথে বিবাহ বন্ধনে আবদ্ধ হন। ২০০০ সালে, তিনি মার্কিন অভিনেতা জেফ্রি রাইটকে বিয়ে করেন, যার সাথে তিনি এইচবিও চলচ্চিত্র বয়কট তৈরির সময় দেখা করেছিলেন। তাদের একটি ছেলে, এলিজা (জন্ম ১৮ অক্টোবর ২০০১), এবং একটি মেয়ে, জুনো (জন্ম ১৪ এপ্রিল ২০০৪) রয়েছে।  ইজোগো এবং রাইটের বিবাহবিচ্ছেদ হয়ে গেছে।    চলচ্চিত্র তালিকা    চলচ্চিত্র  বছর শিরোনাম ভূমিকা মন্তব্য ১৯৮৬ পরম শিক্ষানবিস কারমেন ১৯৯৭ মেট্রো রনি টেট ১৯৯৮ আমি তোমাকে চাই অ্যাম্বার অ্যাভেঞ্জার্স ব্রেন্ডা ১৯৯৯ টিউব টেলস মেয়ে ২০০০ ভালোবাসার শ্রম হারিয়ে গেছে মারিয়া ২০০১ সুগন্ধি ক্লোই সবচেয়ে খারাপ কী ঘটতে পারে? অনুসরণ বয়কট কোরেট্টা স্কট কিং ২০০৪ নোয়েল ডঃ ম্যাথিউ বাতিস্তে ২০০৭ সাহসী ব্যক্তি জ্যাকি ২০০৮ গর্ব এবং গৌরব তাশা ২০০৯ আমরা চলে যাই গ্রেস ডি টেসান্ট ২০১২ ঝলমলে ট্যামি "বোন" অ্যান্ডারসন অ্যালেক্স ক্রস মারিয়া ক্রস ২০১৪ দ্য পার্জ: অ্যানার্কি ইভা সানচেজ সেলমা কোরেট্টা স্কট কিং ২০১৫ নীল হতে জন্ম জেন / এলেন ২০১৬ চমত্কার প্রাণী এবং তাদের কোথায় পাওয়া যাবে রাষ্ট্রপতি সেরাফিনা পিক্যুয়েরি ২০১৭ এটা রাতে আসে সারাহ এলিয়েন: চুক্তি কারিন ওরাম রোমান জে. ইসরায়েল, এসকিউ। মায়া ২০১৮ ফ্যান্টাস্টিক বিস্টস: দ্য ক্রাইমস অফ গ্রিন্ডেলওয়াল্ড রাষ্ট্রপতি সেরাফিনা পিক্যুয়েরি ২০১৯ র‍্যাটলস্নেক ক্যাটরিনা রিজওয়ে ২০২২ চল্লিশটি চোখ নিনা শেরম্যান ২০২৪ গুডরিচ লোলা থম্পসন ২০২৫ যৌবনের ঝর্ণা ডেব ম্যাককল   তথ্যসূত্র    বহিঃসংযোগ        বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ব্রিটিশ গায়িকা বিষয়শ্রেণী:২১শ শতাব্দীর ব্রিটিশ গায়িকা বিষয়শ্রেণী:লন্ডনের অভিনেত্রী বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:কৃষ্ণাঙ্গ ব্রিটিশ অভিনেত্রী
নতুন ভারেঙ্গা ইউনিয়ন পাবনা জেলা, বেড়া উপজেলার একটি ইউনিয়ন। এই ইউনিয়ন বেড়া থানার অন্তর্গত। এটি বেড়া উপজেলার অন্যতম পুরাতন একটি ইউনিয়ন।   অবস্থান  নতুন ভারেঙ্গা ইউনিয়নের উত্তরে রয়েছে কৈটলা ইউনিয়ন, দক্ষিণে পুরান ভারেঙ্গা ইউনিয়ন ও জাতসাখিনী ইউনিয়ন, পূর্ব দিকে মানিকগঞ্জ জেলা এবং পশ্চিমে চাকলা ইউনিয়ন। এই ইউনিয়নের পূর্ব দিক দিয়ে বয়ে গেছে যমুনা নদী।   ইউনিয়ন পরিষদ  ২ নং নতুন ভারেঙ্গা ইউনিয়ন পরিষদ এই ইউনিয়নের সোনাপদ্মা গ্রামে অবস্থিত। এখন পর্যন্ত কোনো স্থায়ী কোনো পরিষদ ভবন নির্মাণ হয় নাই।  এই পরিষদ ১ জন চেয়ারম্যান, ৯ জন সদস্য ও ৩ জন মহিলা সদস্য নিয়ে গঠিত।   গ্রাম   বকচর ( ১ নং ওয়ার্ড )  নতুন ভারেঙ্গা ( ২ নং ওয়ার্ড )  সাফুল্লাপাড়া ( ৩ নং ওয়ার্ড )   বাকসোয়াপাড়া ( ৩ নং ওয়ার্ড )  সোনাপদ্মা ( ৪ নং ওয়ার্ড )  বাটিয়াখড়া ( ৬নং ওয়ার্ড )  নেওলাইপাড়া ( ৫ নং ওয়ার্ড )  রাকসা ( ৭ নং ওয়ার্ড )  চকপাড়া  ( ৭ নং ওয়ার্ড )  আগবাগসোয়া ( ৮ নং ওয়ার্ড )  পূর্ব শ্রীকন্ঠদিয়া ( ৯ নং ওয়ার্ড )  নতুন বাটিয়া খড়া ( ৬ নং ওয়ার্ড )  মরিচা পাড়া ( ৫ নং ওয়ার্ড )   যোগাযোগ ব্যবস্থা  জেলা সদর হতে এই ইউনিয়নের দুরুত্ব প্রায় ৫১ কিমি । সরাসরি বাস যোগে জেলা সদরের সাথে যাতায়াতের ব্যবস্থা আছে।  উপজেলা/পৌরসভা থেকে ইউনিয়নের দুরুত্ব প্রায় ১৩ কিমি। সিএনজি, ভ্যান, অটো রিক্সা যোগে ভালভাবে যাতায়াত করা যায়।   আয়তন ও জনসংখ্যা  এই ইউনিয়নের আয়তন প্রায় ১৬.৩৯ বর্গ কিমি এবং জনসংখ্যা প্রায় ১৯৮৪৬ জন।   হাট বাজার  এই ইউনিয়নে হাট বাজারের তালিকা   রাকসা বাজার  নতুন ভারেঙ্গা ( নতুন বাজার )  বাটিয়াখড়া বাজার খয়ের বাগান বাজার   পোষ্ট অফিস  এই ইউনিয়নে একটি পোষ্ট অফিস আছে, যেটি ইউনিয়নের নতুন ভারেঙ্গা গ্রামে অবস্থিত।  এই পোষ্ট অফিসের পোষ্টাল কোড ৬৬৮৩   শিক্ষা প্রতিষ্ঠান  প্রাথমিক বিদ্যালয়   ২৪ নং রাকসা সাফুল্লা সরকারি প্রাথমিক বিদ্যালয়  মরিচা পাড়া সরকারি প্রাথমিক বিদ্যালয়  ৫ নং নতুন ভারেঙ্গা সরকারি প্রাথমিক বিদ্যালয়  আগবাগসোয়া সরকারি প্রাথমিক বিদ্যালয় ২৫ নং বাটিয়াখড়া সরকারি প্রাথমিক বিদ্যালয়। ৫১ নং চরসাফুল্লা সরকারি প্রাথমিক বিদ্যালয় পূর্বশ্রীকন্ঠদিয়া সরকারি প্রাথমিক বিদ্যালয়  মাধ্যমিক বিদ্যালয়   ভারেঙ্গা একাডেমি  নতুন ভারেঙ্গা উচ্চ বিদ্যালয়, সোনাপদ্মা পূর্বশ্রীকন্ঠদিয়া নিম্ন মাধ্যমিক বিদ্যালয়  বেসরকারী স্কুল   তজিমুদ্দীন কিন্ডার গার্ডেন এন্ড কোচিং সেন্টার ( বর্তমান বন্ধ )  ফুলকুড়ি মডেল  স্কুল, নতুন ভারেঙ্গা  যমুনা প্রি-ক্যাডেট স্কুল, রাকসা বাজার এ আর চাইল্ড ভিশন ইন্টারন্যাশনাল স্কুল, বকচর  মাদ্রাসা   যয়নব বিনতে জাহ্শ ( রাঃ ) মহিলা মাদ্রাসা, রাকসা   রাকসা বাজার বাতেনিয়া হাফেজিয়া মাদ্রাসা।  বাটিয়াখড়া ইসলামিয়া মাদ্রাসা   এছাড়াও মসজিদ ভিত্তিক কিছু মাদ্রাসা চালু আছে প্রায় সকল মসজিদে।  ব্যক্তিত্ব  এয়ার ভাইস মার্শাল (অব.) এ.কে. খন্দকার বিপ্লবী মোহিতমোহন মৈত্র উপমহাদেশের প্রখ্যাত চলচ্চিত্রকার ঋত্বিক ঘটক উপন্যাসিক মণীশ ঘটক মহেশ্বেতা দেবী  তথ্যসূত্র  বিষয়শ্রেণী:বেড়া উপজেলার ইউনিয়ন
দ্যা হে ওয়েইন () প্রখ্যাত ব্রিটিশ চিত্রকর জন কন্সটেবল অঙ্কিত তার সর্বাপেক্ষা জনপ্রিয় একটি তৈলচিত্র। চিত্রটিতে ইংল্যান্ডের সাফোকে স্টোর নদীর তীরের এক শান্ত গ্রামীণ পরিবেশ ফুটে উঠেছে। কনস্টেবল ১৮২১ সালে এই চিত্রকর্মটি সমাপ্ত করেন। বর্তমানে চিত্রটি লন্ডনের ন্যাশনাল গ্যালারিতে শোভা পাচ্ছে। দ্যা হে ওয়েইন বৃটেনের অন্যতম শ্রেষ্ঠ চিত্রকর্ম হিসেবে পরিগণিত হয়ে আসছে।   বর্ণনা  দ্যা হে ওয়েইন ক্যানভাসের ওপর তেলরঙে আঁকা। তৈলচিত্রটির মূল বক্তব্য খুব সাধারণ-দু'টি ঘোড়া একটি হে ওয়েইন বা বড় খড় টানার গাড়ি নদীর এপারে টেনে নিয়ে আসছে। এপারে ছোট একটি কুকুর। নদীর পাড়ে উইলোর ঝাড়। দূরে প্রান্তর পেঁজা তুলোর মত মেঘবহুল আকাশের সাথে মিশে গেছে। নদীর পাড়ে ছোট একটি কটেজ। কটেজটি আবার কন্সটেবলের আরেকটি চিত্রকর্ম উইলি লটস কটেজ এর বিষয়বস্তু। বাড়িটি সাফোকে ফ্ল্যাটফোর্ড মিল নামক স্থানে অবস্থিত। নদীটি আবার দু'টি কাউন্টির সীমারেখা হিসেবে চিন্হিত। নদীর বাম পাশ হচ্ছে সাফোক, আর ডান পাশে এসেক্স।   তথ্যসূত্র    বহিঃসংযোগ   The Hay Wain, The National Gallery.    বিষয়শ্রেণী:১৮২১-এর চিত্রকর্ম বিষয়শ্রেণী:জন কনস্টেবলের চিত্রকর্ম বিষয়শ্রেণী:জাতীয় গ্যালারির সংগ্রহ, লন্ডন
ক্ষুদ্র ও মাঝারি শিল্প ফাউন্ডেশন (এসএমইএফ) বাংলাদেশ সরকারের শিল্প মন্ত্রণালয়ের মাধ্যমে প্রতিষ্ঠিত হয়। এসএমই নীতি ২০১৯, শিল্প নীতি ২০১৬, ৮ম পঞ্চবার্ষিকী পরিকল্পনা, ভিশন ২০২১, এসডিজি ২০৩০ এবং ভিশন ২০৪১ এর সাথে সামঞ্জস্য রেখে এসএমইএফ ক্ষুদ্র উদ্যোক্তাদের জন্য ব্যবসায়িক সহায়তা পরিষেবা এবং বাজার সংযোগ সহায়তা, এসএমইগুলির জন্য প্রাতিষ্ঠানিক অর্থের প্রবেশ্যতা উন্নত করা, এসএমই ক্লাস্টারগুলোর জন্য উন্নয়ন ডিজাইন এবং বাস্তবায়ন, প্রয়োজনীয় গবেষণা পরিচালনা করে এসএমইগুলির সমস্যা এবং সম্ভাবনাগুলি শনাক্ত করে বহুমুখী ক্রিয়াকলাপ বাস্তবায়ন করছে। এছাড়াও এটি এসএমই এর পক্ষে নিয়ন্ত্রক এবং আইনি কাঠামো শক্তিশালী করা, আপ-গ্রেডেশন এবং উপযুক্ত প্রযুক্তি গ্রহণের প্রচার করা, আইসিটি-ভিত্তিক সরঞ্জামগুলি ব্যবহার করে এসএমই ব্যবসায়ের দক্ষতা বৃদ্ধি করা, এসএমইগুলির জন্য পর্যাপ্ত মানবসম্পদ বিকাশের জন্য ক্ষমতা বৃদ্ধির প্রশিক্ষণ সরবরাহ করা এবং মহিলা উদ্যোক্তাদের সহায়তা করার কাজ করছে। এসএমইএফের অন্যতম প্রধান লক্ষ্য হল ক্লাস্টার-ভিত্তিক এসএমই উন্নয়ন। অধ্যাপক ড. মোঃ মাসুদুর রহমান ক্ষুদ্র ও মাঝারি শিল্প ফাউন্ডেশনের চেয়ারম্যান।   ইতিহাস  ২০০৭ সালে ২ বিলিয়ন টাকার প্রাথমিক তহবিল নিয়ে ক্ষুদ্র ও মাঝারি শিল্প ফাউন্ডেশন প্রতিষ্ঠিত হয়। এসএমই খাতের উন্নয়নের জন্য একটি সক্ষম পরিবেশ তৈরি করার লক্ষ্যে ২০০৫ সালে প্রথম এসএমই নীতি প্রণয়ন করা হয়েছিল। এই নীতি অনুসরণ করে বাংলাদেশ সরকার দারিদ্র্য বিমোচনের একটি গুরুত্বপূর্ণ উপাদান হিসেবে সকল এমএসএমই উন্নয়নের নামে সকল পরিকল্পনা, উন্নয়নমূলক, অর্থায়ন, সচেতনতা বৃদ্ধি, মূল্যায়ন ও এডভোকেসি সেবা প্রদানের জন্য একটি গুরুত্বপূর্ণ মঞ্চ হিসেবে ক্ষুদ্র ও মাঝারি শিল্প ফাউন্ডেশন (এসএমইএফ) প্রতিষ্ঠা করে। এসএমই নীতির যথাযথ বাস্তবায়নের লক্ষ্যে একটি নির্দিষ্ট এবং সময়-আবদ্ধ এসএমই উন্নয়ন পরিকল্পনা প্রস্তুত করার জন্য জাতীয় শিল্প নীতি ২০১৬-তে প্রতিশ্রুতি রয়েছে। এই পরিস্থিতিতে, সরকার যথাযথ কর্মপরিকল্পনা সহ এসএমই নীতি ২১০৯ অনুমোদন করেছে। কৌশল এবং কর্ম পরিকল্পনার সামগ্রিক বাস্তবায়নের দায়িত্ব ক্ষুদ্র ও মাঝারি শিল্প ফাউন্ডেশনের (এসএমইএফ) উপর ন্যস্ত করা হয়। এখন দেশের এমএসএমই খাতের সামগ্রিক উন্নয়নের জন্য এসএমইএফ মাননীয় প্রধানমন্ত্রীর নির্বাচনী ইশতেহার-২০১৮, এসএমই নীতি-২০১৯, শিল্প নীতি-২০১৬, ৮ম পঞ্চবার্ষিকী পরিকল্পনা, ভিশন-২০২১, এসডিজি-৩০ এবং ভিশন-২০৪১ অনুযায়ী কার্যক্রম পরিচালনা করছে।   তথ্যসূত্র   বিষয়শ্রেণী:২০০৭-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক ফাউন্ডেশন বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০০৭-এ প্রতিষ্ঠিত সরকারি সংস্থা
খুরাই () ভারতের মধ্য প্রদেশ রাজ্যের সাগর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৩৬ মিটার (১৪৩০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে খুরাই শহরের জনসংখ্যা হল ৩১,৮৮৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে খুরাই এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:সাগর জেলার শহর ও নগর
ওয়াহিদ নীল (জন্ম: ২১ জুলাই ১৯৯৫) একজন বাংলাদেশী ইউটিউবার, ট্রাভেল কনটেন্ট ক্রিয়েটর এবং ব্লগার। তিনি ২০২২ সালে দুবাই থেকে তার আন্তর্জাতিক ভ্রমণ শুরু করেন এবং এরপর পৃথিবীর বিভিন্ন দেশে ঘুরে বেড়ান। তার ইউটিউব চ্যানেল "Owahid Neel"-এ তিনি ট্রাভেল ভ্লগ, ভিসা সংক্রান্ত তথ্য, এবং মোটিভেশনাল ভিডিও প্রকাশ করেন।  প্রাথমিক জীবন ওয়াহিদ নীলের জন্ম শরীয়তপুর জেলার পূর্ব চররো সুন্দী গ্রামে। তার শিক্ষাজীবন শুরু হয় সুবচনী উচ্চ বিদ্যালয়ে, পরে তিনি শরীয়তপুর সরকারি কলেজে মানবিক বিভাগে পড়াশোনা করেন এবং এরপর BBA সম্পন্ন করেন Northern University Of Bangladesh থেকে।  পারিবারিক জীবন তার একটি মেয়ে রয়েছে যার নাম ফাতিয়া আয়াত নূর (ডাকনাম: নূর)। ২০২৫ সালের মে মাসে তিনি মিমি নামে এক তরুণীকে বিয়ে করেন।  কর্মজীবন ওয়াহিদ নীল ২০২২ সালে ভ্রমণভিত্তিক ভিডিও তৈরির মাধ্যমে ইউটিউব কেরিয়ার শুরু করেন। তার ভিডিওগুলো বাংলাদেশি ভ্রমণপ্রেমীদের মধ্যে জনপ্রিয়তা অর্জন করে। বর্তমানে তিনি ইউটিউব ছাড়াও ফেসবুক, ইনস্টাগ্রাম এবং অন্যান্য মাধ্যমে সক্রিয় আছেন।  অন্যান্য চ্যানেল তিনি আরও কয়েকটি ইউটিউব চ্যানেল পরিচালনা করেন, যেমন:  Mr KHAN – শর্ট ফিল্ম  Mr NEEL – মোটিভেশনাল ভিডিও  Mr BIKE – বাইক রাইডিং বিষয়ক  RUBEL HAIDER – রাজনৈতিক বিষয়ক ভিডিও  বহিঃসংযোগ  ইউটিউব চ্যানেল  ফেসবুক প্রোফাইল  ইনস্টাগ্রাম প্রোফাইল  FilmFreeway প্রোফাইল  তথ্যসূত্র  Category:বাংলাদেশি ইউটিউবার Category:ট্রাভেল ব্লগার Category:জন্ম ১৯৯৫ বিষয়শ্রেণী:জীবিত ব্যক্তি
দ্য ব্যাটল অব ভীমা কোরেগাঁও একটি ভারতীয় হিন্দি-ভাষার পরিব্যপ্তকালীন যুদ্ধ নাট্য চলচ্চিত্র, যা রমেশ থেটে পরিচালনা ও নিজস্ব ব্যানার রমেশ থেটে ফিল্মের অধীনে প্রযোজনা করেছেন। চলচ্চিত্রটি কোরেগাঁও যুদ্ধের সময়ে সংঘটিত ঘটনাগুলিকে নিয়ে নির্মিত। এতে অভিনয় করেছেন একজন মাহার যোদ্ধা সিধনাক ইনামদার চরিত্রে অর্জুন রামপাল  এবং দিগঙ্গনা সূর্যবংশী।   অভিনয়ে   অর্জুন রামপাল – সিধনাক মাহার ইনামদার, একজন মাহার যোদ্ধা  দিগঙ্গনা সূর্যবংশী  সানি লিওন – কান্তা  অভিমন্যু সিং – দ্বিতীয় বাজিরাও  ক্রুষ্ণা অভিষেক  গোবিন্দ নামদেব – বাপু গোখলে   অশোক সমর্থ  ঋষি শর্মা  মিলিন্দ গুনাজী  যতীন কারিয়েকার  নাটালিয়া কোজেনোভা   তথ্যসূত্র    বহিঃসংযোগ       বিষয়শ্রেণী:আসন্ন চলচ্চিত্র বিষয়শ্রেণী:আসন্ন হিন্দি ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:চলচ্চিত্রে ভারতের ইতিহাস বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় ঐতিহাসিক নাট্য চলচ্চিত্র বিষয়শ্রেণী:ভারতীয় ঐতিহাসিক অ্যাকশন চলচ্চিত্র বিষয়শ্রেণী:ঐতিহাসিক মহাক্যাবিক চলচ্চিত্র
thumb|দাপ্তরিক প্রতিকৃতি, ২০২২ পলেট আদাসা হ্যামিল্টন (জন্ম )  একজন ব্রিটিশ লেবার রাজনীতিবিদ যিনি ২০২২ সাল থেকে বার্মিংহাম এর্ডিংটনের সংসদ সদস্য (এমপি) ছিলেন। তিনি বার্মিংহামের একটি নির্বাচনী এলাকার প্রতিনিধিত্বকারী প্রথম কৃষ্ণাঙ্গ এমপি। হ্যামিল্টন ২০০৪ এবং ২০২২ সালের মধ্যে বার্মিংহাম সিটি কাউন্সিলের কাউন্সিলরও ছিলেন, হ্যান্ডসওয়ার্থ উড এবং পরে হলিহেড ওয়ার্ডের প্রতিনিধিত্ব করেছিলেন।  হ্যামিল্টন বার্মিংহামের গ্র্যান্ড সেন্ট্রালে একটি দোকান চালান এমন এক মিলনার ডেনিসকে বিয়ে করেছেন। তাদের পাঁচ সন্তান, এক সৎ সন্তান এবং ছয় নাতি-নাতনি রয়েছে।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:জীবিত ব্যক্তি বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:কৃষ্ণাঙ্গ ব্রিটিশ নারী রাজনীতিবিদ বিষয়শ্রেণী:কৃষ্ণাঙ্গ ব্রিটিশ সংসদ সদস্য বিষয়শ্রেণী:২১শ শতাব্দীর ইংরেজ নারী রাজনীতিবিদ বিষয়শ্রেণী:১৯৬০-এর দশকে জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯
T (উচ্চারণ: টি; tee )"T", Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993); "tee", op. cit. আধুনিক ইংরেজি বর্ণমালা এবং আইএসও মৌলিক লাতিন বর্ণমালার বিংশতম বর্ণ। এটি সবচেয়ে সাধারণভাবে ব্যবহৃত ব্যঞ্জনবর্ণ এবং ইংরেজি ভাষার পাঠ্যগুলিতে দ্বিতীয় সর্বাধিক ব্যবহৃত অক্ষর।   কম্পিউটিং কোড    ১    অন্যান্য উপস্থাপনা    তথ্যসূত্র    বহিঃসংযোগ       বিষয়শ্রেণী:আইএসও মৌলিক লাতিন অক্ষর
ইমন চৌধুরী একজন বাংলাদেশী সঙ্গীত পরিচালক। তিনি চিরকুট সঙ্গীতদলের গিটারবাদক, ম্যান্ডোলিন বাদক ও সঙ্গীত পরিচালক। তিনি মায়া: দ্য লস্ট মাদার চলচ্চিত্রের সঙ্গীতায়োজনের জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।   প্রারম্ভিক জীবন  ইমন নরসিংদী জেলায় বেড়ে ওঠেন। তার বাবা মতিউর রহমান চৌধুরী নরসিংদী নজরুল একাডেমির অধ্যক্ষ এবং মা হেলেনা একজন সঙ্গীতজ্ঞ। তার সঙ্গীত ও গিটারের তালিম নেওয়া শুরু হয় তার বাবার কাছ থেকে। পরবর্তীকালে তিনি নরসিংদীর সঞ্চয়ের কাছেও গিটার শিখেন।   ব্যক্তিগত জীবন  ইমন ২০১৫ সালের ১২ই নভেম্বর ফারজানা নীপা জেরীর সাথে বিবাহবন্ধনে আবদ্ধ হন। জেরী তার মামাতো বোন। তাদের এক কন্যা সন্তান রয়েছে।    ডিস্কতালিকা   বছর চলচ্চিত্রের শিরোনাম গান সঙ্গীতশিল্পী(গণ) গীতিকার সুরকার টীকা ২০১৯ কাঠবিড়ালী "পতি" কনা, ইমন চৌধুরী নয়নচাঁদ ঘোষ ইউসুফ হাসান অর্ক "জীবন যায়" ইমন চৌধুরী আল-আমিন হাসান নির্ঝর ইমন চৌধুরী ২০২০ মায়া: দ্য লস্ট মাদার  "মায়ারে" ঐশী মাসুদ পথিক "দুই কোলে" বাঁধন সরকার পূজা মাসুদ পথিক ২০২১ রাত জাগা ফুল "রঙে রঙে দুনিয়া" এস আই টুটুল, শফি মণ্ডল মীর সাব্বির ২০২২ গুণিন "ঘোমটা খুলে বদন তুলে" কাজল দেওয়ান, আলেয়া বেগম ধামাইল কীর্তন থেকে সংগৃহীত  "বাবা তোমায় ভালোবাসি" কানিজ খন্দকার মিতু, বাউল মুকুল সরকার সংগৃহীত  পরাণ "ধীরে ধীরে" ইমন চৌধুরী, লুইপা রবিউল ইসলাম জীবন দুই দিনের দুনিয়া "টেকা পাখি" মাশা ইসলাম অনম বিশ্বাস ২০২৩ মারকিউলিস "তোমার কথার মালায়" মাশা ইসলাম, ইমন চৌধুরী আবু শাহেদ ইমন "তোমার জন্য" ইমন চৌধুরী আবু শাহেদ ইমন সুড়ঙ্গ "ধুকুর পুকুর" ইমন চৌধুরী, অবন্তী সিঁথি রাসেল মাহমুদ  অন্তর্জাল "বলে দিলেই তো হয়" ইমন চৌধুরী, অবন্তী সিঁথি রাসেল মাহমুদ  দেয়ালের দেশ পায়ের তলায় মাটি নাই   পুরস্কার   বছর পুরস্কার বিভাগ মনোনীত কর্ম ফলাফল  ২০২০ জাতীয় চলচ্চিত্র পুরস্কার শ্রেষ্ঠ সঙ্গীত পরিচালক মায়া: দ্য লস্ট মাদার  ২০২২ ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার শ্রেষ্ঠ সুরকার দুই দিনের দুনিয়া    তথ্যসূত্র    বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী গায়ক বিষয়শ্রেণী:বাংলাদেশী গিটারবাদক বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:বাংলাদেশী সঙ্গীত পরিচালক বিষয়শ্রেণী:বাংলাদেশী সুরকার বিষয়শ্রেণী:শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার (বাংলাদেশ) বিজয়ী
শেখ এন'দোয়ে (জন্ম: ২৯ মার্চ ১৯৮৬) হলেন সেনেগালের একজন পেশাদার ফুটবলার, যিনি ইংরেজ ক্লাব বার্মিংহ্যাম সিটি ফুটবল ক্লাব এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার তিনি ২০১৪ সালে, সেনেগাল জাতীয় দলের হয়ে আন্তর্জাতিক পর্যায়ে অভিষেক করেন।  ২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান।  সম্মাননা ক্রেতেইল  ক্যাম্পিওনাত ন্যাশনাল: ২০১২–১৩ অ্যাঞ্জার্স  কুপে দে ফ্রান্স রানার-আপ: ২০১৬–১৭  তথ্যসূত্র  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সেনেগালীয় ফুটবলার বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:সেনেগালীয় প্রবাসী ফুটবলার বিষয়শ্রেণী:ফ্রান্সে প্রবাসী সেনেগালীয় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:বার্মিংহ্যাম সিটি ফুটবল ক্লাবের খেলোয়াড় বিষয়শ্রেণী:আঁজে স্পোর্টিং ক্লাবের খেলোয়াড় বিষয়শ্রেণী:ইউনিয়ন স্পোর্তিভ ক্রেতেই-লুসিতানোসের খেলোয়াড় বিষয়শ্রেণী:স্তাদ অ্যাথলেটিক স্পিনালিয়্যাঁ এপিনালের খেলোয়াড় বিষয়শ্রেণী:রেড স্টার ফুটবল ক্লাবের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কান স্পোর্টস অ্যাসোসিয়েশনের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফ্রান্সের নাগরিকীকৃত নাগরিক বিষয়শ্রেণী:ফরাসি পুরুষ ফুটবলার
হেমন্ত ডোরা (জন্ম: ৪ ডিসেম্বর ১৯৭৪) একজন প্রাক্তন ভারতীয় আন্তর্জাতিক ফুটবল খেলোয়াড়, যিনি একজন গোলরক্ষক হিসেবে খেলেন। ডোরা মোহনবাগানের হয়ে খেলেছেন এবং ১৯৯৭-৯৮ জাতীয় ফুটবল লিগ জিতেছেন। তিনি ১৯৯৭ সালে নেহেরু কাপ এবং ১৯৯৮ ব্যাংকক এশিয়ান গেমস সহ ভারতীয় জাতীয় দলের হয়ে খেলেছিলেন।   তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের আন্তর্জাতিক ফুটবলার বিষয়শ্রেণী:১৯৯৮ এশিয়ান গেমসের ফুটবলার বিষয়শ্রেণী:ফুটবল গোলরক্ষক বিষয়শ্রেণী:ভারতীয় ফুটবলার বিষয়শ্রেণী:১৯৭৩-এ জন্ম বিষয়শ্রেণী:পশ্চিমবঙ্গের ফুটবলার বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:ইস্টবেঙ্গল ক্লাবের খেলোয়াড়
নওরুজ খানি, বা সিঙ্গিং ফর নওরুজ, হল তাবারী ও গিলানী সম্প্রদায়ের একটি ঐতিহ্য যেখানে পারস্য নতুন বছর (নওরুজ) শুরুর কিছুদিন আগে, বছরের শেষ দিনগুলোতে, মানুষ তাদের প্রতিবেশীদের দরজায় গিয়ে বসন্ত আসার বিষয়ে গান গায়। এই প্রথা অনুযায়ী, মানুষ লণ্ঠন হাতে নিয়ে তাদের প্রতিবেশীদের প্রতিটি বাড়িতে যায় এবং দুই টুকরো কাঠ একসঙ্গে ঠুকে শব্দ করে। যখন তারা কোনো দরজায় পৌঁছায়, তখন তারা নওরুজ খানির অনুমতি নেওয়ার জন্য গান করে: "হে প্রভু, প্রথমে আপনাকে অভিবাদন জানাই, হে সৎচিন্তাধারী ব্যক্তি, আমাদের কিছু কথা গাওয়ার সুযোগ দিন"। যদি তারা অনুমতি পায়, যা সাধারণত ঘটে, তবে তারা শিয়া মুসলমানদের ইমামদের প্রশংসা করে গান গায়। তবে যদি কোনো পরিবার শোকের মধ্যে থাকে বা অন্য কোনো অসুবিধার সম্মুখীন হয়, তাহলে তারা অনুমতি দেয় না। এই গানের বিনিময়ে, নওরুজ খানরা উপহার হিসেবে টাকা, চাল বা ডিম পেয়ে থাকে।  সাধারণত নওরুজ খান বা গায়করা "শমশাদ" গাছের একটি সবুজ ডালকে সৌভাগ্যের প্রতীক হিসেবে পরিবারকে দেয়। যদি বাড়ির কেউ উপস্থিত না থাকে, তবে তারা সেই ডাল বাড়ির বারান্দায় রেখে যায়।  তথ্যসূত্র    বিষয়শ্রেণী:মাজানদারান প্রদেশ বিষয়শ্রেণী:গিলান প্রদেশ বিষয়শ্রেণী:লোকসঙ্গীত